James Cameron

James Francis «Jim» Cameron (født 1954) er en canadisk Oscar- og Golden Globe-belønnet filmprodusent, regissør, manusforfatter og oppfinner. Han flyttet til USA i 1971. Cameron er berømt for å ha regissert filmene The Terminator (1984), Aliens (1986), The Abyss (1989), Terminator II – Dommens dag (1991), Titanic (1997) og Avatar (2009). De siste to filmene er historiens mest innbringende filmer på verdensbasis (ikke justert for inflasjon).

For arbeidet på Titanic vant Cameron tre Oscar-priser for beste film, beste regi og beste filmklipp.

 Privatliv 
Cameron ble født i Kapuskasing, men vokste opp i Chippawa utenfor Niagara Falls i Ontario. I 1971 flyttet familien hans til California i USA, hvor Cameron begynte å studere fysikk. Samtidig hadde han en stor lidenskap for filmproduksjon, og mye tid ble tilbragt i filmarkivet til UCLA. Her likte han seg veldig godt, så mye at han fant fort ut at film var hans største lidenskap.

Cameron har vært gift fem ganger, med Sharon Williams (1978–1984), Gale Anne Hurd (1985–1989), Kathryn Bigelow (1989–1991) og Linda Hamilton (1997–1999) før han i 2000 giftet seg med sin nåværende kone Suzy Amis. Det vakte stor spenning på oscarutdelingen 2010 da både den tidligere kona Bigelow og Cameron selv var nominert for beste regi og beste film med hhv. The Hurt Locker og Avatar.Exes go from divorce contention to Oscar contention Daily News, 3. februar 2010 Det var Bigelows film som vant begge prisene. Avatar hadde måneden før vunnet Golden Globe i begge kategoriene.

 Utmerkelser 
Cameron fikk i desember 2009 en stjerne på Hollywood Walk of Fame.

I 2019 ble Cameron utnevnt til companion av Order of Canada.

 Filmer 
 Piraya II – Flyvende mordere (1981)
 The Terminator (1984)
 Aliens (1986)
 The Abyss (1989)
 Terminator II – Dommens dag (1991)
 Sanne løgner (1994)
 Titanic (1997)
 Aliens of the Deep (2005)
 Avatar (2009)
 Sanctum (2011)
 Avatar: The Way of Water (2022)
 Avatar 3 (2025)
 Avatar 4 (2029)

Han er også produksjonsleder for dokumentarserien Years of Living Dangerously.

Cameron skal være produsent på den kommende science fiction-filmen Alita: Battle Angel (2018) og regissere fire Avatar-oppfølgere.

 Referanser 

 Eksterne lenker 


Kategori:Canadiske regissører
Kategori:Oscar-vinnere (regi)
Kategori:Produsenter som har vunnet Oscar for beste film
Kategori:Emmy-vinnere
Kategori:Hollywood Walk of Fame
Kategori:Personer fra Cochrane District i Ontario
Kategori:personer fra Niagara Region i Ontario
Kategori:Personer fra Orange County i California